CELEX: 32020D2058
Language: hu
Date: 2020-12-07 00:00:00
Title: A Tanács (EU) 2020/2058 határozata (2020. december 7.) az Európai Gazdasági Térségről szóló megállapodással létrehozott Vegyes Bizottságban az említett megállapodás 4. jegyzőkönyvének (származási szabályok) módosításával kapcsolatban az Európai Unió által képviselendő álláspontról

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 424/19
               
            
         A TANÁCS (EU) 2020/2058 HATÁROZATA
         (2020. december 7.)
         az Európai Gazdasági Térségről szóló megállapodással létrehozott Vegyes Bizottságban az említett megállapodás 4. jegyzőkönyvének (származási szabályok) módosításával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Gazdasági Térségről szóló megállapodást (a továbbiakban: az EGT-megállapodás) az Unió a 94/1/EK, ESZAK tanácsi és bizottsági határozat (1) révén megkötötte, és a megállapodás 1994. január 1-jén hatályba lépett.
                  
               
                     (2)
                  
                  
                     Az EGT-megállapodás 4. jegyzőkönyve megállapítja a származási szabályokat. Az EGT-megállapodás 98. cikke értelmében az EGT-megállapodás 92. cikke által létrehozott EGT Vegyes Bizottság (a továbbiakban: Vegyes Bizottság) határozhat a 4. jegyzőkönyv módosításáról.
                  
               
                     (3)
                  
                  
                     A Vegyes Bizottság a 2023 vége előtti következő ülésén a 4. jegyzőkönyv módosításáról szóló határozatot (a továbbiakban: a határozat) fog elfogadni.
                  
               
                     (4)
                  
                  
                     Helyénvaló meghatározni az Unió által a Vegyes Bizottságban képviselendő álláspontot, mivel a határozatnak kötelező joghatásai lesznek az Unióban.
                  
               
                     (5)
                  
                  
                     A pán-euromediterrán preferenciális származási szabályokról szóló regionális egyezményt (a továbbiakban: az egyezmény) az Unió a 2013/94/EU tanácsi határozat (2) révén megkötötte, és az egyezmény 2012. május 1-jén hatályba lépett az Unió vonatkozásában. Az egyezmény az egyezmény szerződő felei között kötött releváns bilaterális szabadkereskedelmi megállapodások hatálya alá tartozó kereskedelem tárgyát képező termékek származása tekintetében állapít meg rendelkezéseket, amelyek az említett bilaterális megállapodásokban meghatározott elvek sérelme nélkül alkalmazandók.
                  
               
                     (6)
                  
                  
                     Az egyezmény módosításáról folytatott megbeszélések eredményeként az egyezmény új, korszerűbb és rugalmasabb származási szabályokkal egészüt ki. Az EGT részes felei megállapodtak abban, hogy az egyezmény módosításának megkötéséig és hatálybalépéséig a lehető leghamarabb a módosított egyezményben megállapított származási szabályokon alapuló alternatív származási szabályokat alkalmaznak, amely szabályok bilaterálisan alternatív származási szabályokként (a továbbiakban: átmeneti szabályok) alkalmazhatók az egyezményben megállapított származási szabályok helyett. E célból a határozat megállapítja az átmeneti szabályokat is.
                  
               
                     (7)
                  
                  
                     Ezért a Vegyes Bizottságban az Unió által képviselendő álláspontnak a határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            A Európai Gazdasági Térségről szóló megállapodás által létrehozott Vegyes Bizottságban az Unió által az említett megállapodásnak a 4. jegyzőkönyve felváltásával történő módosításával kapcsolatban képviselendő álláspont a Vegyes Bizottság határozattervezetén (3) alapul.
         
         
            2. cikk
            Ez a határozat az elfogadásának napján lép hatályba és 2023. december 31-én veszti hatályát.
         
         
            Kelt Brüsszelben, 2020. december 7-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács és a Bizottság 94/1/EK, ESZAK határozata (1993. december 13.) az Európai Közösségek, azok tagállamai, valamint az Osztrák Köztársaság, a Finn Köztársaság, az Izlandi Köztársaság, a Liechtensteini Hercegség, a Norvég Királyság, a Svéd Királyság és a Svájci Államszövetség között az Európai Gazdasági Térségről létrejött megállapodás megkötéséről (HL L 1., 1994.1.3., 1. o.).
         
            (2)  A Tanács 2013/94/EU határozata (2012. március 26.) a pán-euromediterrán preferenciális származási szabályokról szóló regionális egyezmény megkötéséről (HL L 54., 2013.2.26., 3. o.).
         
            (3)  Lásd az ST 10297/20 dokumentumot a http://register.consilium.europa.eu oldalon.